paragraph_text: Riječi pjesme napisali su Serj Tankian i Daron Malakian, a producirali su je Rick Rubin i Malakian. Singl je, s nešto izmijenjenim tekstom i glazbom, "procurio" na internet prije njegova službenog objavljivanja, no nije se nalazio na bootlegu Toxicity II, na kojem su bile većina pjesama sa Steal This Album!, već je procurio iz drugog izvora. Uz "Kill Rock 'n Roll" jedini je njihov singl za koji nije snimljen videospot.